འཕགས་མ་སོ་སོར་འབྲང་མ་དཀར་མོའི་རྗེས་གནང་གི་བརྒྱུད་པའི་གསོལ་འདེབས་བདུད་རྩིའི་ཆུ་འཛིན་ཞེས་བྱ་བ་བཞུགས་སོ། ། ཁྱབ་བདག་རྡོ་རྗེ་འཆང་དབང་བདག་མེད་མ། ། རྣལ་འབྱོར་དབང་ཕྱུག་གྲུབ་ཆེན་ཌོམྦཱི་པ། ། ངོ་མཚར་རྡོ་རྗེ་ནགས་ཁྲོད་གརྦྷ་རི། ། ཛ་ཡ་ཤྲཱི་རྣམས་ལ་གསོལ་བ་འདེབས། ། མི་ཐུབ་ཟླ་བ་དཔའ་བོ་རྡོ་རྗེ་དང་། ། བླ་ཆེན་འབྲོག་མི་སེ་སྟོན་དཀོན་མཆོག་རྒྱལ། ། འཇམ་དབྱངས་རྣམ་འཕྲུལ་རྗེ་བཙུན་གོང་མ་ལྔ། ། ནམ་མཁའ་དཔལ་ལྡན་རྣམས་ལ་གསོལ་བ་འདེབས། ། དཔལ་ལྡན་སེང་གེ་བསོད་ནམས་རྒྱལ་མཚན་ཞབས། ། དཔལ་ལྡན་ཚུལ་ཁྲིམས་ཡེ་ཤེས་རྒྱལ་མཚན་དང་། ། རྒྱལ་བས་ལུང་བསྟན་ངོར་ཆེན་རྡོ་རྗེ་འཆང་། ། ཀུན་དགའ་དབང་ཕྱུག་རྣམས་ལ་གསོལ་བ་འདེབས། ། རཏྣ་ཝརྡྷ་དཀོན་མཆོག་ལྷུན་གྲུབ་ཞབས། ། ནམ་མཁའ་དཔལ་བཟང་བསོད་ནམས་ལྷུན་གྲུབ་དང་། ། བསྟན་འཛིན་བཟང་པོ་མཁྱེན་རབ་བྱམས་པའི་དཔལ། ། རྨོར་ཆེན་ཆོས་རྗེ་རྣམས་ལ་གསོལ་བ་འདེབས། ། གནས་གསར་རྗེ་དང་འཇམ་མགོན་ཀུན་བློའི་ཞབས། ། དཔལ་ལྡན་ཆོས་སྐྱོང་ཀུན་དགའ་རིན་ཆེན་དང་། ། ལམ་འདིའི་བཀའ་དྲིན་དངོས་སུ་སྩོལ་མཛད་པའི། ། རྩ་བའི་བླ་མ་རྣམས་ལ་གསོལ་བ་འདེབས། ། དེ་ལྟར་གསོལ་བ་བཏབ་པའི་བྱིན་རླབས་དང་། ། སོ་སོར་འབྲང་མའི་བསྒོམ་བཟླས་ཏིང་འཛིན་གྱིས། ། འགལ་རྐྱེན་ཀུན་ཞི་མཐུན་རྐྱེན་དགེ་ལེགས་འཕེལ། ། ཕུན་ཚོགས་སྡེ་བཞིའི་སྐལ་བཟང་རྒྱས་པར་ཤོག། ཅེས་པའང་ཚུལ་འདི་ཉིད་ཀྱེ་རྡོར་འགྲེལ་པ་ལུགས་ཀྱི་བླ་མ་ལས་བརྒྱུད་པ་དང་། སྒྲུབ་ཐབས་བརྒྱ་རྩའི་བརྒྱུད་པ་གཉིས་འདུས་སུ་སྣང་བ་ལས། སྔ་མ་དང་མཐུན་པར་དཔལ་ས་སྐྱ་པ་ཆེན་པོ་སྔགས་འཆང་བླ་མ་ཐམས་ཅད་མཁྱེན་པ་ངག་དབང་ཀུན་དགའ་རིན་ཆེན་གྱི་ཞབས་རྡུལ་ལ་སྤྱི་བོས་རེག་པའི་བྱ་བྲལ་བ་འཇམ་དབྱངས་མཁྱེན་བརྩེའི་དབང་པོས་གསོལ་བ་བཏབ་པ་སིདྡྷི་རསྟུ། ། ། །
ཡིག་རྒྱག་པ། བཀྲ་ཤིས་ལྷ་མོ།
ཚེ་ཀྲུག་ནས། ཡིག་རྒྱག་པ།
སྦྲགས་བསྡུར་པ། ཚེ་ཀྲུག་ནས།  ཞུ་དག་དང་ཞུ་བཙུད་ཨོ་རྒྱན་ཚེ་རིང་གིས་བྱས།

བསྒྲུ་ཐབས་ཀུན་བཏུས། ཆ༽ 75
珠Öé他Ëû-6-1-(7).doc